ടെന്ഷനടിക്കുമ്ബോള് ടോയ്ലറ്റില് പോവാന് തോന്നുന്നതിന് പിന്നിലെ കാരണമെന്ത്?: അറിയാം ഇക്കാര്യങ്ങള് വല്ലാതെ ടെന്ഷനടിക്കുമ്ബോള് നമ്മളില് പലര്ക്കും ടോയ്ലറ്റില് പോവാന് തോന്നാറുണ്ട്. എന്നാല്, ഇതിന് പിന്നിലെ കാരണത്തെ കുറിച്ച് പറയുകയാണ് മെന്സ് ഹെല്ത്ത് മാസികയിലെ കോളമിസ്റ്റായ ഡോ. സമീര് ഇസ്ലാം. ഒരു വീഡിയോയിലൂടെയാണ് അദ്ദേഹം ഇക്കാര്യം പറയുന്നത്. ടെന്ഷന് അടിക്കുന്ന അവസരങ്ങളില് താനും നേരിടുന്ന ഒരു പ്രശ്നമാണ് ഇതെന്നാണ് ഡോ. സമീര് പറയുന്നത്. ഈ ഒരു സവിശേഷ ബന്ധം നമ്മുടെ പാരസിമ്ബതെറ്റിക്, സിമ്ബതെറ്റിക് നാഡീവ്യൂഹങ്ങളുടെ വളരെ സാധാരണമായ ഒരു ഭാഗമാണ് എന്നും, അതാണ് തലച്ചോറിനെ ചെറുകുടലുമായി ബന്ധിപ്പിക്കുന്നത് എന്നും അദ്ദേഹം പറയുന്നു.നമ്മുടെ ദഹനവ്യവസ്ഥയുമായി ബന്ധപ്പെട്ട് കിടക്കുന്ന ചില നാഡിസഞ്ചയങ്ങള് ടെന്ഷന് അനുഭവപ്പെടുമ്ബോള് വളരെ പെട്ടെന്ന് ചുരുങ്ങുകയും തത്ഫലമായി നമുക്ക് മലവിസര്ജനം നടത്താനുള്ള ത്വര അനുഭവപ്പെടുകയുമാണ് ചെയ്യുക എന്നും അദ്ദേഹം പറഞ്ഞു. ഇതിന് ആദ്യം ചികിത്സിക്കേണ്ടത് നമ്മുടെ കടുത്ത ഉത്കണ്ഠകളെയാണ് എന്നും ഡോ. സമീറിര് പറഞ്ഞു. എന്നിരുന്നാലും, ചില അടിയന്തര അവസരങ്ങളില് വയറിന്റെ പ്രശ്നങ്ങള്ക്ക് താത്കാലികമായ ചികിത്സകളും തേടാവുന്നതാണ്. ഇതിനായി സുദീര്ഘമായ ശ്വാസ നിശ്വാസങ്ങള് എടുക്കുക. സാവകാശത്തില് ശ്വാസം അകത്തേക്കെടുത്ത് പുറത്തേക്ക് വിടുക. തുറസ്സായ ഇടങ്ങളില് ഇറങ്ങി കുറിച്ച് നടക്കുക. ഇതൊക്കെയാണ് ടെന്ഷന് റിലീസ് ചെയ്യാനുള്ള വഴികള്. എങ്കിലും മലവിസര്ജനം എന്നത് നാണക്കേട് തോന്നേണ്ട ഒരു കാര്യമല്ലെന്നും അദ്ദേഹം വ്യക്തമാക്കി. Tags toilet tension nervousness shortlink